חוק סיוע לשדרות וליישובי הנגב המערבי (הוראת שעה) (תיקון מס' 6), התשע"ז-2017
הצעת חוק פרטית, הכנסת ה-20
פורסם: ספר החוקים, חוברת 2651, עמ' 1050, 2017-07-30T00:00:00+03:00
חוק סיוע לשדרות וליישובי הנגב המערבי (הוראת שעה) (תיקון מס' 6), התשע"ז–2017 (להלן – התיקון), התקבל בקריאה השנייה והשלישית ביום א' באב התשע"ז (24 ביולי 2017). בתיקון נקבע להאריך את הטבות המס לתושבי יישובי אזור קו עימות דרומי, לפיהן מי שהיה במשך כל שנת המס תושב האזור זכאי באותה שנה לזיכוי ממס בשיעור של 20% מהכנסתו החייבת מיגיעה אישית עד סכום של 241,080 שקלים חדשים – משנת 2017 עד שנת 2021. עוד נקבע כי שר האוצר יהיה רשאי לקבוע, באישור ועדת הכספים של הכנסת, שההטבה לא תחול בשנת כספים מסוימת בחמש השנים כאמור, אם שוכנע כי הנסיבות הביטחוניות המצדיקות את מתן הטבות המס אינן קיימות עוד.